Diari Oficial de la Generalitat Valenciana


Sumari del DOGV 9435, del 26-09-2022 (2022/8660)

RESOLUCIÓ de 22 de setembre de 2022, de la consellera d'Educació, Cultura i Esport, per la qual es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària, i Educació Especial, de titularitat de la Generalitat, per al curs 2022-2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9435

Data del DOGV
:   26-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8660


Data del document
:   22-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 de setembre de 2022, de la consellera d'Educació, Cultura i Esport, per la qual es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària, i Educació Especial, de titularitat de la Generalitat, per al curs 2022-2023. [2022/8660]  
Antecedents de fet  
  
La conselleria competent en matèria d'educació publica cada curs escolar el catàleg d'unitats i altres aspectes vinculats amb la configuració dels centres docents públics d'educació infantil, educació primària i d'educació especial. Aquesta relació és resultat d'un treball minuciós d'anàlisi, estudi i planificació de les necessitats d'escolarització dels centres i de l'examen de les sol·licituds i propostes relatives als canvis de denominació i altres qüestions.  
  
  
Fonaments de dret  
  
El Decret 253/2019, de 29 de novembre (DOGV 02.12.2019), del Govern Valencià, va aprovar el Reglament Orgànic i Funcional de les escoles d'educació infantil i dels col·legis d'educació primària. De conformitat amb el que estableix l'article 4.2, la conselleria competent en matèria d'educació podrà autoritzar la creació o supressió de les unitats d'educació infantil, d'educació primària i d'educació especial que es consideren necessàries, en funció de la planificació dels ensenyaments. De la mateixa manera, i d'acord amb el que estableix l'article 5, pot modificar la denominació específica dels centres.  
  
Mitjançant la Resolució de 21 de setembre de 2021 (DOGV 27.09.2021), del conseller d'Educació, Cultura i Esport, es va publicar el catàleg d'unitats, la denominació i altres aspectes de determinats centres docents públics d'educació infantil, educació primària, educació infantil i primària i educació especial, de titularitat de la Generalitat, per al curs 2021-2022. Aquesta resolució va anar acompanyada d'una Correcció d'errades [DOGV 05.11.2021].  
Analitzades les necessitats d'escolarització, es fa necessari modificar la composició en determinats centres públics d'acord amb les previsions d'escolarització de l'alumnat dels mencionats nivells d'ensenyament i amb l'estimació de distintes sol·licituds relacionades amb canvis de denominació i altres aspectes dels centres docents públics existents per al curs 2022-2023. A més, a banda dels canvis de denominació sol·licitats, cal fer efectius els canvis en la denominació de centres docents públics d'acord amb la Resolució dictada pel secretari autonòmic d'Educació i Formació Professional en virtut de la delegació establida en la Resolució del conseller d'Educació, Investigació, Cultura i Esport de 26 d'octubre de 2016 (DOGV 28.10.16).  
  
Vista la proposta del director general de Centres Docents, de conformitat amb aquesta i en ús de les atribucions que em confereix l'article 28 de la Llei 5/1983, de 30 de desembre, del Consell, resolc:  
  
Primer  
Publicar el catàleg d'unitats, la denominació i altres aspectes dels centres docents públics d'educació infantil, educació primària, educació infantil i primària i centres d'educació especial de titularitat de la Generalitat, per al curs 2022-2023, indicant les modificacions introduïdes en relació amb la situació del curs escolar anterior, tot això segons es determina en l'annex d'aquesta resolució.  
  
Segon  
Aquesta resolució s'inscriurà en el Registre de Centres Docents de la Comunitat Valenciana.  
  
Tercer  
Autoritze el director general de Centres Docents perquè, en l'àmbit de les seues competències, adopte les mesures necessàries per a l'execució del que es disposa en aquesta resolució.   
  
Quart  
El contingut d'aquesta resolució tindrà efectes a partir de l'inici del curs escolar 2022-2023.  
  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
València, 22 de setembre de 2022.- La consellera d'Educació, Cultura i Esport: Raquel Tamarit Iranzo.